                  24.8.2021

                  HR

                  Službeni list Europske unije

                  L 300/74

         ODLUKA (EU) 2021/1396 EUROPSKE SREDIŠNJE BANKE
         od 13. kolovoza 2021.
         o izmjeni Odluke ESB/2014/29 o dostavi nadzornih podataka Europskoj središnjoj banci, o kojima nadzirani subjekti izvješćuju nacionalna nadležna tijela sukladno provedbenim uredbama Komisije (EU) br. 680/2014 i (EU) 2016/2070 (ESB/2021/39)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 6. stavak 2.,
         uzimajući u obzir Uredbu (EU) br. 468/2014 Europske središnje banke od 16. travnja 2014. o uspostavljanju okvira za suradnju unutar jedinstvenog nadzornog mehanizma između Europske središnje banke i nacionalnih nadležnih tijela te s nacionalnim imenovanim tijelima (Okvirna uredba o SSM-u) (ESB/2014/17) (2), a posebno njezin članak 21. i članak 140. stavak 4.,
         uzimajući u obzir prijedlog Nadzornog odbora,
         budući da:

                     (1)

                     Odlukom ESB/2014/29 (3) utvrđuju se postupci koji se odnose na dostavu Europskoj središnjoj banci (ESB) podataka o kojima nadzirani subjekti izvješćuju nacionalna nadležna tijela u skladu s Provedbenom uredbom Komisije (EU) br. 680/2014 (4) i Provedbenom uredbom Komisije (EU) 2016/2070 (5).

                     (2)

                     Europska komisija donijela je 17. prosinca 2020. Provedbenu uredbu Komisije (EU) 2021/451 (6) kojom se stavlja izvan snage i zamjenjuje Provedbena uredba (EU) br. 680/2014 i utvrđuju novi standardi u pogledu nadzornog izvješćivanja koji se primjenjuju od 28. lipnja 2021.

                     (3)

                     Komisija je 15. ožujka 2021. donijela Provedbenu uredbu Komisije (EU) 2021/453 (7), kojom se detaljnije određuju novi standardi u pogledu posebnih izvještajnih zahtjeva za tržišni rizik.

                     (4)

                     Odlukom ESB/2014/29 propisuje se prikupljanje podataka i provjera kvalitete podataka koje nadzirani subjekti dostavljaju nacionalnim nadležnim tijelima u skladu s odgovarajućim pravom Unije. Slijedom navedenog, Odlukom ESB/2014/29 mora se propisati prikupljanje podataka i provjera kvalitete podataka koje nadzirani subjekti dostavljaju nacionalnim nadležnim tijelima u skladu s Provedbenom uredbom (EU) 2016/2070, Provedbenom uredbom (EU) 2021/451 i Provedbenom uredbom (EU) 2021/453. Odluka ESB/2014/29 mora se stoga ažurirati kako bi uzela u obzir donošenje Provedbene uredbe (EU) 2021/451 i Provedbene uredbe (EU) 2021/453 radi osiguravanja da nacionalna nadležna tijela dostave odgovarajuće podatke ESB-u.

                     (5)

                     Nadalje, Europsko nadzorno tijelo za bankarstvo (EBA) stavilo je izvan snage i zamijenilo Odluku EBA-e od 23. rujna 2015. o izvješćivanju EBA-e od strane nadležnih tijela (EBA/DC/2015/130) (8) Odlukom EBA-e od 5. lipnja 2020. o nadzornom izvješćivanju EBA-e od strane nadležnih tijela (EBA/DC/2020/334) (9). Ovom se Odlukom zahtijeva od nadležnih tijela, uključujući ESB, da, između ostalog, EBA-i dostave nadzorne i financijske izvještajne podatke. U tu svrhu, Odluka EBA-e EBA/DC/2020/334 određuje datume dostave tih podataka EBA-i od strane nadležnih tijela.

                     (6)

                     Nadalje, EBA je stavila izvan snage i zamijenila Odluku EBA-e od 31. svibnja 2016. o podacima za nadzorne ocjene u odnosu na referentne vrijednosti (EBA/DC/2016/156) (10) Odlukom EBA-e od 5. lipnja 2020. o podatcima za nadzorne ocjene u odnosu na referentne vrijednosti (EBA/DC/2020/337) (11). Tom se Odlukom zahtijeva od nadležnih tijela, uključujući ESB, da EBA-i dostave podatke za nadzornu ocjenu u odnosu na referentne vrijednosti. U tu svrhu, Odluka EBA-e EBA/DC/2020/337 određuje datume dostave tih podataka EBA-i od strane nadležnih tijela.

                     (7)

                     Odluka ESB/2014/29 mora se stoga također ažurirati kako bi se osiguralo da ESB pravodobno dobije podatke od nacionalnih nadležnih tijela, koje onda dostavlja EBA-i u skladu s Odlukom EBA-e EBA/DC/2020/334 i EBA/DC/2020/337.

                     (8)

                     Odluku ESB/2014/29 potrebno je stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjene
            Odluka ESB/2014/29 mijenja se kako slijedi:

                        1.

                        naslov se zamjenjuje sljedećim:
                        „Odluka Europske središnje banke od 2. srpnja 2014. o dostavi nadzornih podataka Europskoj središnjoj banci, o kojima nadzirani subjekti izvješćuju nacionalna nadležna tijela (ESB/2014/29)”;

                        2.

                        članak 1. zamjenjuje se sljedećim:

                           „Članak 1.
                           Područje primjene
                           U skladu s člankom 21. Okvirne uredbe o SSM-u, ova Odluka utvrđuje postupke koji se odnose na dostavu podataka ESB-u, o kojima nadzirani subjekti izvješćuju nacionalna nadležna tijela na osnovi Provedbene uredbe Komisije (EU) 2016/2070 (*1), Provedbene uredbe Komisije (EU) 2021/451 (*2) i Provedbene uredbe Komisije (EU) 2021/453 (*3).

                           (*1)  Provedbena uredba Komisije (EU) 2016/2070 od 14. rujna 2016. o provedbenim tehničkim standardima za predloške, definicije i informatička rješenja kojima se institucije koriste pri izvješćivanju Europskog nadzornog tijela za bankarstvo i nadležnih tijela u skladu s člankom 78. stavkom 2. Direktive 2013/36/EU Europskog parlamenta i Vijeća (SL L 328, 2.12.2016., str. 1.)."

                           (*2)  Provedbena uredba Komisije (EU) 2021/451 od 17. prosinca 2020. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu nadzornog izvješćivanja institucija i o stavljanju izvan snage Provedbene uredbe (EU) br. 680/2014 (SL L 97, 19.3.2021., str. 1.)."

                           (*3)  Provedbena uredba Komisije (EU) 2021/453 od 15. ožujka 2021. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu posebnih zahtjeva za izvješćivanje za tržišni rizik (SL L 89, 16.3.2021., str. 3.).”;"

                        3.

                        članak 3. zamjenjuje se sljedećim:

                           „Članak 3.
                           Datumi dostave podataka

                              1.   Nacionalna nadležna tijela dostavljaju ESB-u podatke iz Provedbene uredbe (EU) 2021/451 i Provedbene uredbe (EU) 2021/453 o kojima ih izvješćuju nadzirani subjekti u skladu sa sljedećim:

                                          (a)

                                          nacionalna nadležna tijela dostavljaju ESB-u podatke u odnosu na sljedeće subjekte do 12 sati prema srednjoeuropskom vremenu (SEV) (*4) desetog radnog dana nakon odgovarajućih datuma dostave podataka iz članka 3. i članka 20. stavka 3. Provedbene uredbe (EU) 2021/451 i odgovarajućih datuma izvješćivanja iz članka 1. stavka 2. Provedbene uredbe (EU) 2021/453:

                                                      i.

                                                      značajne nadzirane subjekte koji izvješćuju na najvišoj razini konsolidacije unutar država članica sudionica;

                                                      ii.

                                                      značajne nadzirane subjekte koji nisu dio nadzirane grupe;

                                                      iii.

                                                      nadzirane subjekte koji su razvrstani kao značajni u skladu s kriterijem tri najznačajnije kreditne institucije u njihovoj državi članici i koji izvješćuju na konsolidiranoj osnovi ili na pojedinačnoj osnovi, ako nemaju obvezu izvješćivanja na konsolidiranoj osnovi;

                                                      iv.

                                                      druge nadzirane subjekte koji izvješćuju na konsolidiranoj osnovi ili na pojedinačnoj osnovi, ako se od njih ne zahtijeva da izvješćuju na konsolidiranoj osnovi, a to su „najveće institucije u državi članici” kako su definirane u članku 2. stavku 3. Odluke EBA-e od 5. lipnja 2020. o nadzornom izvješćivanju EBA-e od strane nadležnih tijela (EBA/DC/2020/334) (*5);

                                          (b)

                                          ako se točka (a) ne primjenjuje, nacionalna nadležna tijela dostavljaju ESB-u podatke u odnosu na sljedeće subjekte do 12 sati prema srednjoeuropskom vremenu dvadeset i petog radnog dana nakon odgovarajućih datuma dostave podataka iz članka 3. Provedbene uredbe (EU) 2021/451 i odgovarajućih datuma izvješćivanja iz članka 1. stavka 2. Provedbene uredbe (EU) 2021/453:

                                                      i.

                                                      značajne nadzirane subjekte;

                                                      ii.

                                                      manje značajne nadzirane subjekte.

                              2.   Nacionalna nadležna tijela dostavljaju ESB-u podatke iz Provedbene uredbe (EU) 2016/2070 u skladu sa sljedećim:

                                          (a)

                                          nacionalna nadležna tijela dostavljaju ESB-u podatke u odnosu na sljedeće subjekte do 12 sati prema srednjoeuropskom vremenu desetog radnog dana nakon odgovarajućih datuma dostave podataka, iz odgovarajućih odredbi za svaku podatkovnu stavku iz Provedbene uredbe (EU) 2016/2070:

                                                      i.

                                                      značajne nadzirane subjekte koji izvješćuju na najvišoj razini konsolidacije unutar država članica sudionica;

                                                      ii.

                                                      značajne nadzirane subjekte koji nisu dio nadzirane grupe;

                                                      iii.

                                                      nadzirane subjekte koji su razvrstani kao značajni u skladu s kriterijem tri najznačajnije kreditne institucije u njihovoj državi članici i koji izvješćuju na konsolidiranoj osnovi ili na pojedinačnoj osnovi, ako nemaju obvezu izvješćivanja na konsolidiranoj osnovi;

                                                      iv.

                                                      manje značajne nadzirane subjekte koji izvješćuju na najvišoj razini konsolidacije unutar države članice sudionice ako se nalaze na najvišoj razini konsolidacije u Uniji i manje značajne nadzirane subjekte koji izvješćuju na pojedinačnoj osnovi ako nisu dio nadzirane grupe, u skladu s člankom 1. stavkom 2. Odluke EBA/DC/2020/337 EBA-e;

                                          (b)

                                          ako se točka (a) ne primjenjuje, nacionalna nadležna tijela dostavljaju ESB-u podatke u odnosu na sljedeće subjekte do kraja poslovanja dvadeset i petog radnog dana nakon odgovarajućih datuma dostave podataka, iz odgovarajućih odredbi za svaku podatkovnu stavku iz Provedbene uredbe (EU) 2016/2070:

                                                      i.

                                                      značajne nadzirane subjekte;

                                                      ii.

                                                      manje značajne nadzirane subjekte.

                           (*4)  SEV uzima u obzir prelazak na srednjoeuropsko ljetno vrijeme."

                           (*5)  Dostupno na mrežnim stranicama EBA-e.”;"

                        4.

                        umeće se sljedeći članak 7.b:

                           „Članak 7.b
                           Prvo izvješćivanje nakon stupanja na snagu Odluke (EU) 2021/1396 Europske središnje banke (ESB/2021/39)
                           Nacionalna nadležna tijela dostavljaju podatke o kojima su izvještena u skladu s Provedbenom uredbom (EU) 2016/2070, Provedbenom uredbom (EU) 2021/451 i Provedbenom uredbom (EU) 2021/453 u skladu s Odlukom (EU) 2021/1396 Europske središnje banke (ESB/2021/39) (*) počevši s prvim primjenjivim datumima dostave podataka ili datumima izvješćivanja koji nastupe nakon stupanja na snagu te Odluke.

                           (*)  Odluka (EU) 2021/1396 Europske središnje banke od 13. kolovoza 2021. o izmjeni Odluke ESB/2014/29 o dostavi nadzornih podataka Europskoj središnjoj banci, o kojima nadzirani subjekti izvješćuju nacionalna nadležna tijela sukladno provedbenim uredbama Komisije (EU) br. 680/2014 i (EU) 2016/2070 (ESB/2021/39) (SL L 300, 24.8.2021, str. 74.).”."

            Članak 2.
            Stupanje na snagu
            Ova Odluka stupa na snagu na dan kada su o njoj obaviješteni adresati.

            Članak 3.
            Adresati
            Ova je Odluka upućena nacionalnim nadležnim tijelima država članica sudionica.

            Sastavljeno u Frankfurtu na Majni 13. kolovoza 2021.

                  Predsjednica ESB-a

               Christine LAGARDE

            (1)  SL L 287, 29.10.2013., str. 63.

            (2)  SL L 141, 14.5.2014., str. 1.

            (3)  Odluka ESB/2014/29 od 2. srpnja 2014. o dostavi nadzornih podataka Europskoj središnjoj banci, o kojima nadzirani subjekti izvješćuju nacionalna nadležna tijela sukladno Provedbenim uredbama Komisije (EU) br. 680/2014 i (EU) 2016/2070 (SL L 214, 19.7.2014., str. 34.).

            (4)  Provedbena uredba Komisije (EU) br. 680/2014 od 16. travnja 2014. o utvrđivanju provedbenih tehničkih standarda o nadzornom izvješćivanju institucija u skladu s Uredbom (EU) br. 575/2013 Europskog parlamenta i Vijeća (SL L 191, 28.6.2014., str. 1.).

            (5)  Provedbena uredba Komisije (EU) 2016/2070 od 14. rujna 2016. o provedbenim tehničkim standardima za predloške, definicije i informatička rješenja kojima se institucije koriste pri izvješćivanju Europskog nadzornog tijela za bankarstvo i nadležnih tijela u skladu s člankom 78. stavkom 2. Direktive 2013/36/EU Europskog parlamenta i Vijeća (SL L 328, 2.12.2016., str. 1.).

            (6)  Provedbena uredba Komisije (EU) 2021/451 od 17. prosinca 2020. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu nadzornog izvješćivanja institucija i o stavljanju izvan snage Provedbene uredbe (EU) br. 680/2014 (SL L 97, 19.3.2021., str. 1).

            (7)  Provedbena uredba Komisije (EU) 2021/453 od 15. ožujka 2021. o utvrđivanju provedbenih tehničkih standarda za primjenu Uredbe (EU) br. 575/2013 Europskog parlamenta i Vijeća u pogledu posebnih zahtjeva za izvješćivanje za tržišni rizik (SL L 89, 16.3.2021., str. 3).

            (8)  Dostupno na mrežnim stranicama EBA-e.

            (9)  Dostupno na mrežnim stranicama EBA-e.

            (10)  Dostupno na mrežnim stranicama EBA-e.

            (11)  Dostupno na mrežnim stranicama EBA-e.


title: Odluka Komisije оd 4. kolovoza 2021. o osnivanju stručne skupine za tehničko savjetovanje o ekološkoj proizvodnji (EGTOP) 2021/C 343/03

text:
                  26.8.2021

                  HR

                  Službeni list Europske unije

                  C 343/15

         ODLUKA KOMISIJE
         оd 4. kolovoza 2021.
         o osnivanju stručne skupine za tehničko savjetovanje o ekološkoj proizvodnji (EGTOP)
         (2021/C 343/03)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         budući da:

                     (1)

                     Uredbom (EU) 2018/848 Europskog parlamenta i Vijeća (1) utvrđuju se ciljevi i načela koji se primjenjuju na ekološku proizvodnju te se određuju osnovni zahtjevi u pogledu proizvodnje, označivanja i kontrole ekoloških proizvoda.

                     (2)

                     Komisija treba tehničke savjete za donošenje odluka o odobravanju proizvoda, tvari i tehnika za upotrebu u ekološkom uzgoju i preradi u skladu s Uredbom (EU) 2018/848. Komisiji su potrebni tehnički savjeti i pri razmatranju razvoja ili poboljšanja drugih pravila ekološke proizvodnje i, općenitije, svih drugih tehničkih pitanja ekološke proizvodnje. Za te savjete Komisija bi trebala imati mogućnost obratiti se stručnjacima okupljenima u savjetodavnom tijelu.

                     (3)

                     Stoga je potrebno osnovati skupinu stručnjaka u području ekološke proizvodnje te u skladu s Odlukom Komisije C(2016) 3301 final (2) utvrditi njezine zadaće i strukturu.

                     (4)

                     Skupina bi se trebala sastojati od znanstvenika sa stručnim znanjem o relevantnim proizvodima, tvarima i tehnikama te stručnjaka u području ekološke proizvodnje koji Komisiji mogu pružati neovisne, izvrsne i transparentne tehničke savjete.

                     (5)

                     Odlukom Komisije 2009/427/EZ (3) osnovana je stručna skupina za potrebe Uredbe Vijeća (EZ) br. 834/2007 (4). Ta je skupina dostavila mišljenja o nekim kategorijama tvari i proizvoda koji se upotrebljavaju u ekološkoj proizvodnji. Odluke o odobrenju tih tvari nekoliko su puta odgođene zbog nedostupnosti stručnjaka. U skladu s novim pravnim okvirom Uredbe (EU) 2018/848 bit će potrebno ocijeniti više kategorija tvari, kao što su tvari za čišćenje i dezinfekciju, te specijalizirane i inovativne tehnike i metode u preradi hrane. Stoga se broj zatraženih mišljenja ozbiljno povećao, dok je dostupnih stručnjaka koji su spremni bez naknade sudjelovati u stručnoj skupini kako bi pomogli Komisiji sve manje.

                     (6)

                     Nova skupina stručnjaka trebala bi Komisiji dostavljati mišljenja o tehničkoj dokumentaciji u pogledu odobravanja proizvoda, tvari i tehnika za upotrebu u ekološkom uzgoju i preradi te u pogledu drugih pravila ekološke proizvodnje i drugih tehničkih pitanja ekološke proizvodnje. Ta su mišljenja ključna za razvoj i praćenje politike i zakonodavstva Unije o ekološkoj proizvodnji, posebno za donošenje provedbenih akata Komisije, kao što su akti iz članka 16. stavka 3., članka 17. stavka 3. i članka 24. stavka 9. Uredbe (EU) 2018/848. Bez neovisnih savjeta neovisnih stručnjaka predmetna politika Unije ne bi mogla ostvariti svoje ciljeve. Stoga bi članovi skupine osim naknade troškova trebali primati posebne naknade koje su razmjerne posebnim zadaćama koje su im dodijeljene i u skladu su s međunarodnim standardima.

                     (7)

                     Člankom 6. točkom (a) Uredbe (EU) br. 1306/2013 Europskog parlamenta i Vijeća (5) predviđeno je financiranje mjera koje se odnose na tehničku i administrativnu pomoć.

                     (8)

                     Za članove skupine trebalo bi utvrditi pravila o otkrivanju informacija.

                     (9)

                     Osobne podatke trebalo bi obrađivati u skladu s Uredbom (EU) 2018/1725 Europskog parlamenta i Vijeća (6).

                     (10)

                     Odluku 2009/427/EZ trebalo bi staviti izvan snage,

               ODLUČILA JE:

            Članak 1.
            Predmet
            Osniva se stručna skupina za tehničko savjetovanje o ekološkoj proizvodnji („skupina”).

            Članak 2.
            Zadaće
            Skupina ima sljedeće zadaće:

                        (a)

                        pomaže Komisiji u ocjenjivanju tehničkih pitanja ekološke proizvodnje, uključujući proizvode, tvari, metode i tehnike koji se mogu upotrebljavati u ekološkoj proizvodnji, uzimajući u obzir ciljeve i načela iz Uredbe (EU) 2018/848 i dodatne ciljeve politike povezane s ekološkom proizvodnjom;

                        (b)

                        pomaže Komisiji u poboljšanju postojećih pravila i razvoju novih pravila povezanih s Uredbom (EU) 2018/848;

                        (c)

                        potiče razmjenu iskustava i dobrih praksi u području tehničkih pitanja ekološke proizvodnje.

            Članak 3.
            Savjetovanje

               1.   Komisija se može savjetovati sa skupinom o svakom pitanju povezanom s ekološkom proizvodnjom.

               2.   Predsjednik skupine može uputiti Komisiju da se posavjetuje sa skupinom o specifičnom pitanju.

            Članak 4.
            Članstvo – imenovanje

               1.   Skupina je sastavljena od najviše 13 članova.

               2.   Članovi su pojedinci imenovani u osobnom svojstvu koji djeluju neovisno i u javnom interesu.

               3.   Članove koji više ne mogu djelotvorno pridonositi raspravama skupine, koji prema mišljenju Glavne uprave Komisije za poljoprivredu i ruralni razvoj („GU AGRI”) ne ispunjavaju uvjete iz članka 339. Ugovora o funkcioniranju Europske unije ili koji daju ostavku više nisu dio skupine te ih se može zamijeniti do isteka njihova mandata.

            Članak 5.
            Postupak odabira

               1.   Članovi skupine odabiru se putem javnog poziva na podnošenje prijava koji se objavljuje u registru stručnih skupina Komisije i drugih sličnih subjekata („registar stručnih skupina”). Poziv na podnošenje prijava može se objaviti i drugdje, primjerice na namjenskim internetskim stranicama. U pozivu na podnošenje prijava moraju se jasno navesti kriteriji odabira, među kojima su i potrebna stručnost za posao koji se obavlja. Rok za podnošenje prijava ne smije biti kraći od četiri tjedna.

               2.   Pojedinci koji podnose prijave za članstvo u skupni moraju objaviti sve okolnosti koje bi mogle dovesti do sukoba interesa. Konkretno, Komisija zahtijeva da te osobe kao dio prijave dostave izjavu o sukobu interesa na temelju standardnog obrasca te izjave za stručne skupine (7), zajedno s ažuriranim životopisom. Podnošenje pravilno popunjenog obrasca izjave o sukobu interesa preduvjet je da bi se pojedinac mogao imenovati članom u osobnom svojstvu. Procjenu sukoba interesa Komisija obavlja u skladu s horizontalnim pravilima Komisije za stručne skupine („horizontalna pravila”).

               3.   Članove skupine imenuje glavni direktor GU-a AGRI iz redova stručnjaka s kompetencijama u područjima navedenima u članku 2. i članku 3. stavku 1. koji su se odazvali na javni poziv na podnošenje prijava.

               4.   Ostali prikladni kandidati koji su se odazvali na poziv na javni poziv na podnošenje prijava i koji nisu imenovani članovima skupine uvrštavaju se na rezervni popis. Komisija prije uvrštavanja imena kandidata na taj popis traži njihov pristanak.

               5.   Članovi skupine imenuju se na četverogodišnji mandat koji se obnavlja i ne mogu imati više od tri uzastopna mandata. Ostaju na dužnosti do kraja mandata ili dok ne budu zamijenjeni u skladu s člankom 4. stavkom 3.

            Članak 6.
            Predsjednik
            GU AGRI imenuje predsjednika i dva potpredsjednika skupine.

            Članak 7.
            Rad

               1.   Skupina djeluje na zahtjev GU-a AGRI.

               2.   Sastanci skupine u načelu se održavaju u prostorima Komisije ili, ovisno o okolnostima, na daljinu. U dogovoru s GU-om AGRI skupina može običnom većinom članova odlučiti da se postupci pojedinačnih sastanaka snimaju, uz primjenu mjerodavnih pravila o zaštiti podataka.

               3.   GU AGRI osigurava tajničke usluge. Službenici Komisije iz drugih odjela koje zanimaju postupci mogu prisustvovati sastancima skupine i njezinih podskupina.

               4.   U dogovoru s GU-om AGRI skupina može običnom većinom članova odlučiti da njezine rasprave budu javne.

               5.   Zapisnik o raspravi o pojedinim točkama dnevnog reda i o mišljenjima skupine mora biti smislen i potpun. Tajništvo sastavlja zapisnik, za koji je odgovoran predsjednik.

               6.   Skupina u načelu donosi mišljenja, preporuke i izvješća konsenzusom. U slučaju glasovanja članovi odlučuju običnom većinom. Članovi koji su glasali protiv imaju pravo zatražiti da se dokument sa sažetkom razloga za njihovo stajalište priloži mišljenju, preporuci ili izvješću.

            Članak 8.
            Podskupine

               1.   GU AGRI može osnovati podskupine radi ispitivanja određenih pitanja na temelju nadležnosti koje odredi. Podskupine rade u skladu s horizontalnim pravilima i odgovaraju skupini. Raspuštaju se čim ispune zadaću za koju su osnovane.

               2.   GU AGRI članove podskupina odabire među članovima skupine ili s rezervnog popisa iz članka 5. stavka 4.

            Članak 9.
            Pozvani stručnjaci
            GU AGRI može pozvati stručnjake s posebnim stručnim znanjem o određenom pitanju koje je na dnevnom redu da na ad hoc osnovi sudjeluju u radu skupine ili podskupina.

            Članak 10.
            Promatrači

               1.   Organizacijama se izravnim pozivom može dodijeliti status promatrača u skladu s horizontalnim pravilima.

               2.   Organizacije sa statusom promatrača imenuju svoje predstavnike.

               3.   Predstavnicima promatrača predsjednik može dopustiti sudjelovanje u raspravama skupine i pružanje stručnog znanja. Međutim, oni nemaju pravo glasa i ne sudjeluju u izradi preporuka ili savjeta skupine.

            Članak 11.
            Poslovnik
            Na prijedlog GU-a AGRI i u dogovoru s njim skupina donosi poslovnik običnom većinom glasova svojih članova na temelju standardnog poslovnika za stručne skupine, u skladu s horizontalnim pravilima (8).

            Članak 12.
            Poslovna tajna i postupanje s klasificiranim podacima
            Članovi skupine i njihovi predstavnici te pozvani stručnjaci i promatrači moraju poštovati obvezu čuvanja poslovne tajne, koja se na temelju Ugovorâ i pravila o njihovoj provedbi odnosi na sve članove institucija i njihovo osoblje, ali i pravila Komisije o sigurnosti u pogledu zaštite povjerljivih podataka Unije utvrđena odlukama Komisije (EU, Euratom) 2015/443 (9) i 2015/444 (10). U slučaju nepoštovanja tih obveza Komisija može poduzeti odgovarajuće mjere.

            Članak 13.
            Transparentnost

               1.   Skupina i njezine podskupine registriraju se u registru stručnih skupina.

               2.   Kad je riječ o sastavu skupine i podskupina, u registru stručnih skupina objavljuju se sljedeći podaci:

                           (a)

                           imena pojedinaca imenovanih u osobnom svojstvu;

                           (b)

                           imena promatrača.

               3.   Svi relevantni dokumenti, uključujući dnevni red, zapisnik, mišljenja i pisane doprinose sudionika, dostupni su u registru stručnih skupina ili se u njemu navodi poveznica na namjenske internetske stranice na kojima ih se može pronaći. Pristup namjenskim internetskim stranicama ne smije se uvjetovati registracijom korisnika niti ograničavati na neki drugi način. Konkretno, dnevni red i drugi relevantni popratni dokumenti objavljuju se pravodobno prije održavanja sastanka te se potom na vrijeme objavljuju zapisnik i mišljenja. Iznimke od objave predviđene su samo ako se procijeni da bi se otkrivanjem dokumenta ugrozila zaštita javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (11).

            Članak 14.
            Troškovi sastanaka
            Komisija nadoknađuje putne troškove i dnevnice članova skupine i pozvanih stručnjaka za njihovo sudjelovanje na sastancima skupine ili podskupina u skladu s važećim odredbama Komisije i na temelju raspoloživih sredstava dodijeljenih u okviru godišnjeg postupka raspodjele sredstava.

            Članak 15.
            Posebne naknade
            Članovi skupine i pozvani stručnjaci imaju pravo na posebne naknade za pripremni rad i/ili sudjelovanje u aktivnostima skupine i povezanim sastancima kako je utvrđeno u Prilogu.

            Članak 16.
            Stavljanje izvan snage
            Odluka 2009/427/EZ stavlja se izvan snage.
            Upućivanja na Odluku stavljenu izvan snage tumače se kao upućivanja na ovu Odluku.

            Sastavljeno u Bruxellesu 4. kolovoza 2021.

                  Za Komisiju

                  JanuszWOJCIECHOWSKI

                  Član Komisije

            (1)  Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).

            (2)  Odluka Komisije C(2016) 3301 final od 30. svibnja 2016. o uspostavi horizontalnih pravila o osnivanju i radu stručnih skupina Komisije.

            (3)  Odluka Komisije 2009/427/EZ od 3. lipnja 2009. o osnivanju stručne skupine za tehničko savjetovanje o ekološkoj proizvodnji (SL L 139, 5.6.2009., str. 29.).

            (4)  Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (SL L 189, 20.7.2007., str. 1.).

            (5)  Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (SL L 347, 20.12.2013., str. 549.).

            (6)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (7)  Vidjeti članak 11. horizontalnih pravila i njihov Prilog 4.

            (8)  Vidjeti članak 17. horizontalnih pravila.

            (9)  Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).

            (10)  Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

            (11)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.). Te iznimke služe zaštiti javne sigurnosti, vojnih poslova, međunarodnih odnosa, financijske, monetarne ili gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i procesa odlučivanja institucije.

            PRILOG
            Posebne naknade

               1.
               Članovi skupine ili podskupine i pozvani stručnjaci imaju pravo na posebnu naknadu kojom im se nadoknađuju troškovi osobnog sudjelovanja ili sudjelovanja na udaljenosti na sastancima skupine ili podskupine. Posebna naknada plaća se u obliku dnevnog jediničnog troška za svaki puni radni dan kako je navedeno u tablici u nastavku. Ukupna naknada izračunava se i zaokružuje naviše na iznos koji odgovara najbližoj polovini radnog dana.

                           Sastanci skupine/podskupine

                           EUR po punom danu  (1)

                           Predsjednik

                           450

                           Potpredsjednik/izvjestitelj

                           450

                           Članovi

                           300

                           Pozvani stručnjak

                           300

               2.

                  Članovi skupine ili podskupine imaju pravo na posebnu naknadu za aktivnosti izvjestitelja kao naknadu za rad na aktivnostima kao što su priprema i dovršavanje podataka za izvješće skupine ili sastanak podskupine izvan sastanka. Ta posebna naknada plaća se u iznosu od 450 EUR u obliku dnevnog jediničnog troška za svaki puni radni dan.

               3.

                  Članovi skupine ili podskupine i pozvani stručnjaci imaju pravo na posebnu naknadu za aktivnosti izvjestitelja za pružanje znanstvenih izvješća (sažetci, istrage i popratne informacije) u pripremi sastanaka skupine ili podskupine ili za pisanje izvješća o sastancima skupine ili podskupine nakon sastanaka.

               4.
               Predsjednik ima pravo na posebnu naknadu za znanstveni nadzor i organizaciju rada skupine izvan sastanaka skupine.
               Kada zatraži pripremni rad, koji se osobito sastoji od pisanja izvješća ili mišljenja skupine ili podskupine, analize kako bi se potkrijepila procjena učinka ili znanstvenog nadzora, Komisija će odrediti zadaće koje treba obaviti te njihov vremenski okvir. Izračun broja radnih dana ovisi posebno o radnom opterećenju povezanom sa složenošću teme, vremenskim razdobljem potrebnim za ispunjavanje zadaća zbog količine i dostupnosti podataka i znanstvene literature te informacija koje se prikupljaju i obrađuju. Od okvirnog broja radnih dana navedenog u nastavku stoga se može odstupiti samo u opravdanim i iznimnim slučajevima:

                           Okvirni broj radnih dana

                           Vrsta zatraženih zadaća

                           1–10 dana

                           Pripremni rad (znanstvena izvješća, istraživanje, analiza kako bi se potkrijepila procjena učinka)

                           4–6 dana

                           Izvješće nakon sastanka skupine ili podskupine, mišljenje EGTOP-a

                           10–30 dana

                           Znanstveni nadzor i organizacija rada skupine izvan sastanaka skupine, osobito radi savjetovanja Komisije o općem znanstvenom planiranju, angažiranju vanjskih stručnjaka, definiciji nadležnosti za znanstvena izvješća i sastanke skupine i podskupine, te osiguravanju raspoloživosti postojećih podataka i znanstvenog istraživanja, kako bi se pripremilo i koordiniralo osnivanje podskupina i njihovi sastanci, surađivalo s drugim savjetodavnim tijelima i dionicima te sa službama Komisije (s Glavnom upravom za poljoprivredu i ruralni razvoj i ostalim glavnim upravama te Zajedničkim istraživačkim centrom)

                     Stručnjaci koji djeluju kao izvjestitelji za pružanje znanstvenih izvješća u pripremi sastanaka skupine ili podskupine ili pisanju izvješća za sastanke skupine ili podskupine nakon sastanaka i predsjednik za znanstveni nadzor i organizaciju rada skupine izvan sastanaka skupine primaju iznos od 450 EUR u obliku dnevnog jediničnog troška za svaki puni radni dan.

               (1)  Ako sudjelovanje obuhvaća samo jutro ili poslijepodne, naknada iznosi 50 % naknade za puni dan.


title: Odluka Europskog odbora za sistemske rizike od 6. kolovoza 2021. o izmjeni Odluke ESRB/2015/4 o okviru za usklađivanje u vezi s dostavljanjem obavijesti o mjerama nacionalne makrobonitetne politike od strane odgovarajućih tijela, o davanju mišljenja i preporuka od strane ESRB-a i stavljanju izvan snage Odluke ESRB/2014/2 (ESB/2021/7) 2021/C 344/04

text:
                  27.8.2021

                  HR

                  Službeni list Europske unije

                  C 344/4

         ODLUKA EUROPSKOG ODBORA ZA SISTEMSKE RIZIKE
         od 6. kolovoza 2021.
         o izmjeni Odluke ESRB/2015/4 o okviru za usklađivanje u vezi s dostavljanjem obavijesti o mjerama nacionalne makrobonitetne politike od strane odgovarajućih tijela, o davanju mišljenja i preporuka od strane ESRB-a i stavljanju izvan snage Odluke ESRB/2014/2
         (ESB/2021/7)
         (2021/C 344/04)
         OPĆI ODBOR EUROPSKOG ODBORA ZA SISTEMSKE RIZIKE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava Europske unije i osnivanju Europskog odbora za sistemske rizike (1), a posebno njezin članak 3.,
         uzimajući u obzir Odluku ESRB/2011/1 Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike (2), a osobito njezin članak 6.,
         budući da:

                     (1)

                     Odluka ESRB/2015/4 Europskog odbora za sistemske rizike (3) uspostavila je okvir za usklađivanje u vezi s dostavljanjem obavijesti o mjerama nacionalne makrobonitetne politike od strane odgovarajućih tijela i o davanju mišljenja i preporuka od strane Europskog odbora za sistemske rizike (ESRB). Te zadaće propisane su pravom Unije, posebno Direktivom 2013/36/EU Europskog parlamenta i Vijeća (4) i Uredbom (EU) br. 575/2013 Europskog parlamenta i Vijeća (5), i/ili proizlaze iz Uredbe (EU) br. 1092/2010.

                     (2)

                     Uredba (EU) 2019/876 Europskog parlamenta i Vijeća (6) i Direktiva (EU) 2019/878 Europskog parlamenta i Vijeća (7) donesene su 20. svibnja 2019. te su izmijenile Uredbu (EU) br. 575/2013 i Direktivu 2013/36/EU. Određene izmjene koje su time uvedene - kao što su izmjene članka 124. i članka 164. Uredbe (EU) br. 575/2013 i članka 131. Direktive 2013/36/EU - trebaju se ogledati u Odluci ESRB/2015/4 izmjenom odredbi koje se odnose na izdavanje mišljenja i preporuka.

                     (3)

                     Odredbe Odluke ESRB/2015/4 o sastavu Tima za procjenu povezane su s odgovarajućim odredbama Uredbe (EU) br. 1092/2010 o članstvu u Općem odboru i Upravljačkom odboru ESRB-a. Potrebno je uskladiti ove odredbe s nedavnim institucionalnim promjenama koje je uvela Uredba (EU) 2019/2176 Europskog parlamenta i Vijeća (8) koje se odnose na sastav Općeg odbora i na bankovnu uniju.

                     (4)

                     Nadalje, ova Odluka ima za cilj riješiti probleme u vezi s odredbama Odluke ESRB/2015/4 koje su se tijekom vremena pokazale nedovoljno jasnima i time podložnima različitim tumačenjima ili za koje je utvrđeno da su nepraktične ili pretjerano opterećujuće, uključujući odredbe o postupku koji Tim za procjenu mora slijediti pri izradi mišljenja.

                     (5)

                     Odluku ESRB/2015/4 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjene
            Odluka ESRB/2015/4 mijenja se kako slijedi:

                        1.

                        u članku 1. stavak 2. mijenja se kako slijedi:

                                    a)

                                    točka (a) zamjenjuje se sljedećim:

                                                „(a)

                                                davanje preporuka i mišljenja ESRB-a o mjerama nacionalne makrobonitetne politike u skladu s člankom 131. stavkom 5.a i člankom 133. stavcima 11. i 12. Direktive 2013/36/EU i člankom 124. stavkom 6., člankom 164. stavkom 6. i člankom 458. stavkom 4. Uredbe (EU) br. 575/2013;”;

                                    b)

                                    točka (b) zamjenjuje se sljedećim:

                                                „(b)

                                                donošenje izmjena Preporuke ESRB/2015/2 kako bi se uvrstile dodatne mjere makrobonitetne politike o kojima je dostavljena obavijest i koje su preporučene radi uspostavljanja uzajamnosti sukladno, ali ne isključivo, članku 134. stavku 5. Direktive 2013/36/EU i članku 458. stavku 8. Uredbe (EU) br. 575/2013;”;

                        2.

                        članak 2. mijenja se kako slijedi:

                                    a)

                                    točka 7. zamjenjuje se sljedećim:

                                                „(7)

                                                ‚mišljenje’ znači svako mišljenje koje ESRB daje nakon primitka obavijesti u vezi s mjerom makrobonitetne politike, u skladu s člankom 131. stavkom 5.a i člankom 133. stavkom 12. Direktive 2013/36/EU i člankom 124. stavkom 2., člankom 164. stavkom 6. i člankom 458. stavkom 4. Uredbe (EU) br. 575/2013;”;

                                    (b)

                                    točka 9. zamjenjuje se sljedećim:

                                                „(9)

                                                ‚preporuka’ znači svaka preporuka koju ESRB daje sukladno, ali ne isključivo članku 133. stavku 11., članku 134. stavku 5., članku 138. i članku 139. stavku 3. Direktive 2013/36/EU i članku 458. stavku 8. Uredbe (EU) br. 575/2013;”;

                        3.

                        članak 4. zamjenjuje se sljedećim:

                           „Članak 4.
                           Mišljenja i preporuke ESRB-a o mjerama nacionalne makrobonitetne politike

                              1.   Ovaj članak primjenjuje se na mišljenja i preporuke iz članka 1. stavka 2. točke (a).

                              2.   Kada je obavijest primljena u skladu s člankom 131. ili člankom 133. Direktive 2013/36/EU ili člankom 124., člankom 164. ili članom 458. Uredbe (EU) br. 575/2013, Tajništvo ESRB-a ju odmah, a u svakom slučaju najkasnije do kraja sljedećeg radnog dana ESB-a, dostavlja članovima Općeg odbora i Timu za procjenu preko sustava Darwin.

                              3.   U roku od pet radnih dana ESB-a nakon primitka obavijesti temeljem stavka 2., članovi Općeg odbora mogu izraziti značajnu zabrinutost u vezi s bilo kakvim negativnim vanjskim događajima kao što su negativni učinci prekograničnog prelijevanja koji su posljedica mjere makrobonitetne politike o kojoj je dostavljena obavijest. Kako bi se osigurao nesmetan i učinkovit postupak, članovi iznose takve značajne zabrinutosti na engleskom jeziku, u mjeri u kojoj je to moguće.

                              4.   Tim za procjenu priprema procjenu i nacrt mišljenja ili preporuke o prikladnosti mjere makrobonitetne politike o kojoj je dostavljena obavijest u odnosu na odgovarajuće zahtjeve temeljem Direktive 2013/36/EU i Uredbe (EU) br. 575/2013 sa stajališta makrobonitetne i financijske stabilnosti i uzimajući u obzir sve značajne zabrinutosti koje su izrazili članovi Općeg odbora temeljem stavka 3.

                              5.   Čim Tim za procjenu dovrši nacrt mišljenja ili preporuke, Tajništvo ESRB-a ga odmah dostavlja preko sustava Darwin članovima Općeg odbora.

                              6.   Opći odbor donosi odluku o nacrtu mišljenja ili preporuke na temelju procjene i nacrta koji je pripremio Tim za procjenu. Osim ako je u skladu s Poslovnikom ESRB-a sazvana sjednica Općeg odbora, odluka Općeg odbora donosi se u pisanom postupku. Odluka Općeg odbora donosi se najkasnije najmanje jedan radni dan ESB-a prije isteka roka određenog razdoblja navedenog u člancima 131. ili 133. Direktive 2013/36/EU ili člancima 124., 164. ili 458. Uredbe (EU) br. 575/2013.

                              7.   Ako nakon zahtjeva ESRB-a za dodatnim informacijama upućenog tijelima koja dostavljaju obavijest, primljene informacije i dalje ne sadrže sve bitne informacije potrebne kako bi se procijenila prikladnost mjere koja se namjerava poduzeti, uključujući njezinu usklađenost s odgovarajućim zahtjevima na temelju Direktive 2013/36/EU i Uredbe (EU) br. 575/2013, ESRB može dati mišljenje u kojem se navodi da nije moguće procijeniti sukladnost sa zahtjevima Direktive 2013/36/EU i Uredbe (EU) br. 575/2013. ESRB može dati i negativno mišljenje ili preporuku, ovisno o slučaju.”;

                        4.

                        članak 5. zamjenjuje se sljedećim:

                           „Članak 5.
                           Preporuka ESRB-a o uzajamnosti mjera makrobonitetne politike

                              1.   Ovaj članak primjenjuje se na izmjene Preporuke ESRB/2015/2 u smislu članka 1. stavka 2. točke (b).

                              2.   U roku od pet radnih dana ESB-a nakon što je ESRB primio zahtjev za uspostavljanje uzajamnosti od države članice, sukladno, ali ne isključivo, članku 134. stavku 5. Direktive 2013/36/EU ili članku 458. stavku 8. Uredbe (EU) br. 575/2013, Tajništvo ESRB-a ga preko sustava Darwin dostavlja članovima Savjetodavnog tehničkog odbora (ATC), Općem odboru i Timu za procjenu.

                              3.   U roku od pet radnih dana ESB-a nakon dostave informacija iz stavka 3., članovi Općeg odbora mogu dokazati ESRB-u da bi mjera makrobonitetne politike o kojoj je dostavljena obavijest imala značajne negativne učinke prekograničnog prelijevanja na njihovom području nadležnosti. Kako bi se osigurao nesmetan i učinkovit postupak, članovi Općeg odbora dostavljaju ESRB-u bitne informacije na engleskom jeziku, u mjeri u kojoj je to moguće.

                              4.   Tim za procjenu priprema procjenu potrebe za donošenjem preporuke o uspostavljanju uzajamnosti zajedno s nacrtom izmjene Preporuke ESRB/2015/2, kada je potrebno. Tim za procjenu podnosi ATC-u prijedlog o uspostavljanju uzajamnosti mjere o kojoj je dostavljena obavijest i o sredstvima kojima se uzajamnost može uspostaviti u skladu s preporukom ESRB/2015/2.

                              5.   Tim za procjenu određuje, je li potrebno revidirati nacrt Preporuke ESRB/2015/2 u smislu primjedbi zaprimljenih od članova ATC-a te, putem Tajništva ESRB-a, dostavlja konačan nacrt Preporuke ESRB/2015/2 Općem odboru preko sustava Darwin.

                              6.   Opći odbor donosi odluku o nacrtu izmjena Uredbe ESRB/2015/2 na temelju procjene i nacrta koji je pripremio Tim za procjenu. Osim ako je u skladu s Poslovnikom ESRB-a sazvana sjednica Općeg odbora, odluka Općeg odbora donosi se u pisanom postupku.”;

                        5.

                        članak 7. zamjenjuje se sljedećim:

                           „Članak 7.
                           Tim za procjenu

                              1.   Tim za procjenu priprema procjenu i nacrt mišljenja ili preporuka o mjerama makrobonitetne politike, o uzajamnosti makrobonitetnih mjera i o stopama CCB-a u trećoj zemlji. Članovi Tima za procjenu, kao i svi promatrači, moraju imati dovoljno tehničko i političko iskustvo.

                              2.   Predsjednik Tima za procjenu je voditelj Tajništva ESRB-a ili njegov/njezin imenovani zamjenik. Predsjednik Tima za procjenu odgovoran je za pripremu rada Tima za procjenu, uključujući određivanje dnevnog reda, sazivanje sastanaka i unošenje stavki za raspravu te predsjedava sastancima Tima za procjenu.

                              3.   Tim za procjenu sastoji se od:

                                          (a)

                                          dva predstavnika iz Tajništva ESRB-a uključujući predsjednika Tima za procjenu;

                                          (b)

                                          jednog predstavnika nadzorne funkcije ESB-a;

                                          (c)

                                          jednog predstavnika makrobonitetne funkcije ESB-a;

                                          (d)

                                          jednog predstavnika iz Europske komisije;

                                          (e)

                                          jednog predstavnika iz Europskog nadzornog tijela za bankarstvo (EBA); i

                                          (f)

                                          devet predstavnika od kojih svaki predstavlja različito nacionalno tijelo iz kojeg ESRB povlači svoje članove Općeg odbora s glasačkim pravom u skladu s člankom 6. stavkom 1. Uredbe (EU) br. 1092/2010.

                                    Devet predstavnika iz podstavka (f) uključuje najmanje dva predstavnika iz onih nacionalnih tijela iz kojih je nacionalni član Upravljačkog odbora izabran temeljem članka 11. stavka 1. točke (c) Uredbe (EU) br. 1092/2010, kao i predstavnika tijela iz kojeg je prvi potpredsjednik ESRB-a izabran temeljem članka 5. stavka 2. Uredbe (EU) br. 1092/2010, i predstavnika tijela iz kojeg je predsjednik ATC-a imenovan temeljem članka 13. stavka 2. Uredbe (EU) br. 1092/2010 ukoliko to tijelo nije tijelo vrste navedene u podstavku (f) gore.

                              4.   Na temelju imenovanja iz nacionalnih tijela iz kojih ESRB povlači svoje članove Općeg odbora s pravom glasa, Opći odbor imenuje devet predstavnika iz stavka 3., uzimajući u obzir potrebu za uravnoteženom zastupljenošću država članica između onih koje su države članice sudionice kako je definirano člankom 2. stavkom 1. Uredbe vijeća (EU) br. 1024/2013 (*1) i onih koje nisu. Oni se imenuju na isto razdoblje kao i odgovarajući nacionalni član Upravljačkog odbora, a inače na razdoblje od tri godine. Predstavnici Tima za procjenu iz nacionalnih tijela iz kojih nacionalni član Upravljačkog odbora nije izabran, mogu se ponovo izabrati.

                              5.   Svi drugi članovi Tima za procjenu imenuju se na neodređeno vrijeme.

                              6.   Tijela zastupljena u Timu za procjenu, mogu promijeniti svoje predstavnike ovisno o potrebnoj stručnosti i vrste procjene koju Tim za procjenu treba napraviti u skladu s člankom 1. stavkom 2. Takve promjene mora odobriti predsjednik Tima za procjenu.

                              7.   Promatrači mogu zatražiti da ih se pozove da sudjeluju u Timu za procjenu kako bi doprinijeli raspravi. Promatrači mogu uključivati i predstavnike vlasti iz članka 6. stavaka 1. i 2. i članka 13. stavka 1. Uredbe (EU) br. 1092/2010. Kada se priprema preporuka ili mišljenje u skladu s člankom 131. stavkom 5.a, člankom 133. stavcima 11. i 12. Direktive 2013/36/EU i člankom 458. stavkom 4. Uredbe (EU) br. 575/2013, predstavnici iz Komisije i EBA-e sudjeluju kao promatrači. Kada se priprema mišljenje u skladu s člankom 124. stavkom 2. ili člankom 164. stavkom 6. Uredbe (EU) br. 575/2013, predstavnici iz EBA-e sudjeluju kao promatrači. Također se mogu pozvati i predstavnici odgovarajućih tijela iz dotičnih trećih zemalja, u kojem se slučaju na njih primjenjuju sporazumi o povjerljivosti.

                              8.   Ako u skladu s člankom 5. stavkom 2. Uredbe (EU) br. 1024/2013, umjesto nacionalnog tijela, ESB dostavi obavijest o mjeri makrobonitetne politike na nacionalnoj razini, ESB predstavljaju dva promatrača, i svaku dotičnu državu članicu predstavljaju dva promatrača.

                              9.   Radi izbjegavanja sukoba interesa kod procjene mjera makrobonitetne politike na temelju članka 1. stavka 2. točke (a), status članova Tima za procjenu privremeno prestaje, bez mogućnosti zamjene, za predstavnike država članica ili ESB-a u svim slučajevima kada su tijela odgovarajuće države članice ili ESB dostavili obavijest o mjeri makrobonitetne politike ili iznijeli značajne zabrinutosti u vezi s mjerom makrobonitetne politike ili su zahtijevali uzajamnost mjere makrobonitetne mjere koju treba procijeniti Tim za procjenu.

                              10.   Članovi Tima za procjenu pripremaju nacrte mišljenja ili preporuka u skladu s člankom 4. stavkom 4., člankom 5. stavkom 4. i člankom 6. stavkom 5. o kojima Opći odbor može glasovati. Tim za procjenu nastoji postići konsenzus među svojim članovima. Kada okolnosti to zahtijevaju, u procjeni koju dostavi Općem odboru Tim za procjenu može iznijeti stajalište većine i stajalište manjine.

                           (*1)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.)”."

            Članak 2.
            Prijelazna odredba
            Predstavnici imenovani u skladu s člankom 7. Odluke ESRB/2015/4 ostaju do kraja njihovih sadašnjih mandata iz članka 7. stavka 4. Odluke ESRB/2015/4.

            Članak 3.
            Stupanje na snagu
            Ova Odluka stupa na snagu 6. kolovoza 2021.

            Sastavljeno u Frankfurtu na Majni, 6. kolovoza 2021.

               Francesco MAZZAFERRO

                  Voditelj Tajništva ESRB-a

                  u ime Općeg odbora ESRB-a

            (1)  SL L 331, 15.12.2010., str. 1.

            (2)  SL C 58, 24.2.2011., str. 4.

            (3)  Odluka ESRB/2015/4 Europskog odbora za sistemske rizike od 16. prosinca 2015. o okviru za usklađivanje u vezi s dostavljanjem obavijesti o mjerama nacionalne makrobonitetne politike od strane odgovarajućih tijela, o davanju mišljenja i preporuka od strane ESRB-a i stavljanju izvan snage Odluke ESRB/2014/2 (SL C 97, 12.3.2016., str. 28.).

            (4)  Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (SL L 176, 27.6.2013., str. 338.).

            (5)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

            (6)  Uredba (EU) 2019/876 Europskog parlamenta i Vijeća od 20. Svibnja 2019. o izmjeni Uredbe (EU) br. 575/2013 u pogledu omjera financijske poluge, omjera neto stabilnih izvora financiranja, zahtjeva za regulatorni kapital i prihvatljive obveze, kreditnog rizika druge ugovorne strane, tržišnog rizika, izloženosti prema središnjim drugim ugovornim stranama, izloženosti prema subjektima za zajednička ulaganja, velikih izloženosti, zahtjeva za izvješćivanje i objavu, i Uredbe (EU) br. 648/2012 (SL L 150, 7.6.2019., str. 1.).

            (7)  Direktiva (EU) 2019/878 Europskog parlamenta i Vijeća od 20. svibnja 2019. o izmjeni Direktive 2013/36/EU u pogledu izuzetih subjekata, financijskih holdinga, mješovitih financijskih holdinga, primitaka, nadzornih mjera te mjera za očuvanje kapitala, (SL L 150, 7.6.2019., str. 253.).

            (8)  Uredba (EU) 2019/2176 Europskog parlamenta i Vijeća od 18. prosinca 2019. o izmjeni Uredbe (EU) br. 1092/2010 o makrobonitetnom nadzoru financijskog sustava Europske unije i osnivanju Europskog odbora za sistemske rizike (SL L 334, 27.12.2019., str. 146.).


title: Odluka Vijeća od 19. srpnja 2021 o donošenju stajališta Vijeća o nacrtu izmjene proračuna br. 1 Europske unije za financijsku godinu 2021 2021/C 348 I/01

text:
                  30.8.2021

                  HR

                  Službeni list Europske unije

                  CI 348/1

         ODLUKA VIJEĆA
         od 19. srpnja 2021
         o donošenju stajališta Vijeća o nacrtu izmjene proračuna br. 1 Europske unije za financijsku godinu 2021
         (2021/C 348 I/01)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegovim člankom 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (1), a posebno njezin članak 44.,
         budući da:

                     —

                     proračun Unije za financijsku godinu 2021. konačno je donesen 18. prosinca 2020. (2),

                     —

                     Komisija je 22. siječnja 2021. podnijela prijedlog koji sadrži nacrt izmjene proračuna br. 1 za opći proračun za financijsku godinu 2021.,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 1 Europske unije za financijsku godinu 2021. doneseno je 19. srpnja 2021.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/.

            Sastavljeno u Bruxellesu 19. srpnja 2021.

                  Za Vijeće

                  Predsjednik

               J. PODGORŠEK

            (1)  SL L 193, 30.7.2018., str. 1.

            (2)  SL L 93, 17.3.2021., str. 1.


Odluka Komisije od 28/10/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10482 - CVC / CARLYLE / CFGI EAGLE PARENT) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2021/1128 od 1. srpnja 2021. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2021)

text:
                  9.7.2021

                  HR

                  Službeni list Europske unije

                  L 244/3

         ODLUKA POLITIČKOG I SIGURNOSNOG ODBORA (ZVSP) 2021/1128
         od 1. srpnja 2021.
         o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38. treći stavak,
         uzimajući u obzir Odluku Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (1), a posebno njezin članak 9. stavak 1.,
         budući da:

                     (1)

                     Na temelju članka 9. stavka 1. Odluke 2013/354/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke u svrhu obavljanja političkog nadzora nad Policijskom misijom Europske unije za palestinska područja (EUPOL COPPS) i njezina strateškog usmjeravanja, uključujući odluku o imenovanju voditelja misije.

                     (2)

                     PSO je 13. listopada 2020. donio Odluku (ZVSP) 2020/1541 (2) kojom je gđa Nataliya APOSTOLOVA imenovana voditeljicom misije EUPOL COPPS na razdoblje od 15. studenoga 2020. do 30. lipnja 2021.

                     (3)

                     Vijeće je 28. lipnja 2021. donijelo Odluku (ZVSP) 2021/1066 (3) kojom se misija EUPOL COPPS produljuje na razdoblje od 1. srpnja 2021. do 30. lipnja 2022.

                     (4)

                     Visoki predstavnik Unije za vanjske poslove i sigurnosnu politiku predložio je produljenje mandata gđe Nataliye APOSTOLOVE kao voditeljice misije EUPOL COPPS na razdoblje od 1. srpnja 2021. do 30. lipnja 2022.,

               DONIO JE OVU UREDBU:

            Članak 1.
            Mandat gđe Nataliye APOSTOLOVE kao voditeljice Policijske misije Europske unije za palestinska područja (EUPOL COPPS) produljuje se na razdoblje od 1. srpnja 2021. do 30. lipnja 2022.

            Članak 2.
            Ova Odluka stupa na snagu na dan donošenja.
            Primjenjuje se od 1. srpnja 2021.

            Sastavljeno u Bruxellesu 1. srpnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 185, 4.7.2013., str. 12.

            (2)  Odluka Političkog i sigurnosnog odbora (ZVSP) 2020/1541 od 13. listopada 2020. o imenovanju voditelja Policijske misije Europske unije za palestinska područja (EUPOL COPPS) (EUPOL COPPS/1/2020) (SL L 353, 23.10.2020., str. 8.).

            (3)  Odluka Vijeća (ZVSP) 2021/1066 od 28. lipnja 2021. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 229, 29.6.2021., str. 13.).


title: Odluka (EU) 2021/1124 predstavnika vlada država članica od 7. srpnja 2021. o imenovanju dvaju sudaca i dvaju nezavisnih odvjetnika Suda

text:
                  9.7.2021

                  HR

                  Službeni list Europske unije

                  L 243/45

         ODLUKA (EU) 2021/1124 PREDSTAVNIKA VLADA DRŽAVA ČLANICA
         od 7. srpnja 2021.
         o imenovanju dvaju sudaca i dvaju nezavisnih odvjetnika Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         budući da:

                     (1)

                     Mandati četrnaest sudaca i šest nezavisnih odvjetnika Suda istječu 6. listopada 2021.

                     (2)

                     Primjereno je provesti imenovanja za popunjavanje tih mjesta za razdoblje od 7. listopada 2021. do 6. listopada 2027.

                     (3)

                     Predloženo je produljenje mandata gđe Küllike JÜRIMÄE kao sutkinje Suda.

                     (4)

                     Predloženo je produljenje mandata g. Manuela CAMPOSA SÁNCHEZ-BORDONA kao nezavisnog odvjetnika Suda.

                     (5)

                     Predloženo je da se na prvi mandat kao sutkinja Suda imenuje gđa Maria LOURDES ARASTEY SAHÚN.

                     (6)

                     Gđa Tamara ĆAPETA predložena je kao kandidatkinja za mjesto nezavisnog odvjetnika Suda.

                     (7)

                     Odbor osnovan člankom 255. Ugovora o funkcioniranju Europske unije dao je povoljno mišljenje o prikladnosti kandidatâ za obnašanje dužnosti sudaca i nezavisnih odvjetnika Suda,

               DONIJELI SU OVU ODLUKU:

            Članak 1.
            Sutkinjama Suda za razdoblje od 7. listopada 2021. do 6. listopada 2027. imenuju se:

                        —

                        gđa Küllike JÜRIMÄE,

                        —

                        gđa Maria Lourdes ARASTEY SAHÚN.

            Članak 2.
            Nezavisnim odvjetnicima Suda za razdoblje od 7. listopada 2021. do 6. listopada 2027. imenuju se:

                        —

                        g. Manuel CAMPOS SÁNCHEZ-BORDONA,

                        —

                        gđa Tamara ĆAPETA.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 7. srpnja 2021.

                  Predsjednik

               I.  JARC


title: Odluka Komisije (EU) 2021/1125 оd 8. srpnja 2021. o odbijanju uvrštenja lijeka „Zinc-D-gluconate”, koji se izdaje na recept, na popis lijekova koji ne nose sigurnosne oznake iz članka 54. točke (o) Direktive 2001/83/EZ Europskog parlamenta i Vijeća (Tekst značajan za EGP)

text:
                  9.7.2021

                  HR

                  Službeni list Europske unije

                  L 243/47

         ODLUKA KOMISIJE (EU) 2021/1125
         оd 8. srpnja 2021.
         o odbijanju uvrštenja lijeka „Zinc-D-gluconate”, koji se izdaje na recept, na popis lijekova koji ne nose sigurnosne oznake iz članka 54. točke (o) Direktive 2001/83/EZ Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za humanu primjenu (1), a posebno njezin članak 54.a stavak 4.,
         uzimajući u obzir Delegiranu uredbu Komisije (EU) 2016/161 оd 2. listopada 2015. o dopuni Direktive 2001/83/EZ Europskog parlamenta i Vijeća utvrđivanjem detaljnih pravila za sigurnosne oznake na pakiranjima lijekova za humanu primjenu (2),
         budući da:

                     (1)

                     Člankom 54.a stavkom 1. Direktive 2001/83/EZ utvrđeno je da lijekovi koji se izdaju na recept trebaju nositi sigurnosne oznake iz članka 54. točke (o) te direktive, osim ako su uvršteni na popis utvrđen u skladu s postupkom iz članka 54.a stavka 2. točke (b) te direktive. U Prilogu I. Delegiranoj uredbi (EU) 2016/161 utvrđen je, na temelju rizika od krivotvorenja lijekova i rizika koji proizlazi iz krivotvorenja lijekova ili kategorija lijekova, popis lijekova ili kategorija lijekova koji se izdaju na recept koji ne nose sigurnosne oznake. Lijek „Zinc-D-gluconate”, koji se izdaje na recept, nije uvršten na taj popis.

                     (2)

                     Njemačko nadležno tijelo je, u skladu s člankom 54.a stavkom 4. Direktive 2001/83/EZ i člankom 46. stavkom 2. Delegirane uredbe (EU) 2016/161, 15. veljače 2019. e-porukom obavijestilo Komisiju da na temelju kriterija utvrđenih u članku 54.a stavku 2. točki (b) Direktive 2001/83/EZ ne smatra da postoji rizik od krivotvorenja lijeka „Zinc-D-gluconate”, koji se izdaje na recept. Njemačko nadležno tijelo smatra da bi lijek „Zinc-D-gluconate” stoga trebalo izuzeti od zahtjeva u pogledu nošenja sigurnosnih oznaka iz članka 54. točke (o) Direktive 2001/83/EZ.

                     (3)

                     Komisija je, uzimajući u obzir kriterije iz članka 54.a stavka 2. točke (b) Direktive 2001/83/EZ, procijenila rizik od krivotvorenja dotičnog lijeka i rizik koji proizlazi iz krivotvorenja tog lijeka. Budući da je taj lijek odobren za liječenje teških bolesti, kao što su Wilsonova bolest i poremećaj Acrodermatitis enteropathica, Komisija je procijenila, konkretno, težinu bolestî za koje je taj lijek namijenjen, u skladu s člankom 54.a stavkom 2. točkom (b) podtočkom iv. te direktive, i ustanovila da rizici koji proizlaze iz krivotvorenja nisu zanemarivi. Komisija zato smatra da kriteriji za uvrštenje nisu ispunjeni.

                     (4)

                     Stoga nije primjereno uvrstiti lijek „Zinc-D-gluconate” u Prilog I. Delegiranoj uredbi (EU) 2016/161 te ga ne bi trebalo izuzeti od zahtjeva u pogledu nošenja sigurnosnih oznaka iz članka 54. točke (o) Direktive 2001/83/EZ.

                     (5)

                     Mjere utvrđene ovom Odlukom u skladu su s procjenom Stručne skupine Europske komisije „Delegirani akt o sigurnosnim oznakama za lijekove za humanu primjenu”,

               DONIJELA JE OVU ODLUKU:

            Članak 1.
            Lijek „Zinc-D-gluconate”, koji se izdaje na recept, ne uvrštava se u Prilog I. Delegiranoj uredbi (EU) 2016/161 i ne izuzima se od zahtjeva u pogledu nošenja sigurnosnih oznaka iz članka 54. točke (o) Direktive 2001/83/EZ.

            Članak 2.
            Ova Odluka stupa na snagu dvadesetog dana od dana objave u Službenom listu Europske unije.

            Sastavljeno u Bruxellesu 8. srpnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 311, 28.11.2001., str. 67.

            (2)  SL L 32, 9.2.2016., str. 1.


Odluka Komisije od 08/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10317 - MACQUARIE / WARBURG PINCUS / PTSG) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10302 - STANDARD INDUSTRIES / GRACE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10333 - B&C KB / ATLAS FLEXIBLES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 08/03/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10075 - NEXI / NETS GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 30/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10315 - BCI / ABP / TIG / JV / CERTAIN ASSETS OF ARAUCO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10252 - TRANSGOURMET GROUP / GENERAL MARKETS FOOD IBERICA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/1142 od 12. srpnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji

text:
                  13.7.2021

                  HR

                  Službeni list Europske unije

                  L 247/91

         ODLUKA VIJEĆA (EU) 2021/1142
         od 12. srpnja 2021.
         o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 240. stavak 3.,
         budući da:

                     (1)

                     Odlukom Vijeća (EU) 2020/430 (1) uvedeno je jednomjesečno odstupanje od članka 12. stavka 1. prvog podstavka Poslovnika Vijeća (2) u pogledu odluka o primjeni redovnog pisanog postupka kada te odluke donosi Odbor stalnih predstavnika vlada država članica (Coreper). Trajanje tog odstupanja bilo je predviđeno do 23. travnja 2020.

                     (2)

                     Odlukom (EU) 2020/430 predviđa se da Vijeće može produljiti tu odluku ako je to opravdano zbog nastavljanja izvanrednih okolnosti. Vijeće je 21. travnja 2020. Odlukom (EU) 2020/556 (3) produljilo odstupanje predviđeno u članku 1. Odluke (EU) 2020/430 za dodatno razdoblje od mjesec dana koje je počelo 23. travnja 2020. Bilo je predviđeno da to produljenje odstupanja traje do 23. svibnja 2020. Vijeće je 20. svibnja 2020. Odlukom (EU) 2020/702 (4) produljilo odstupanje predviđeno u članku 1. Odluke (EU) 2020/430 do 10. srpnja 2020. Vijeće je 3. srpnja 2020. Odlukom (EU) 2020/970 (5) produljilo to odstupanje do 10. rujna 2020.
                     Vijeće je 4. rujna 2020. Odlukom (EU) 2020/1253 (6) produljilo to odstupanje do 10. studenoga 2020. Vijeće je 6. studenoga 2020. Odlukom (EU) 2020/1659 (7) produljilo to odstupanje do 15. siječnja 2021. Vijeće je 12. siječnja 2021. Odlukom (EU) 2021/26 (8) produljilo to odstupanje do 19. ožujka 2021. Vijeće je 12. ožujka 2021. Odlukom (EU) 2021/454 (9) produljilo to odstupanje do 21. svibnja 2021. Vijeće je 20. svibnja 2021. Odlukom (EU) 2021/825 (10) produljilo to odstupanje do 16. srpnja 2021.

                     (3)

                     S obzirom na to da izvanredne okolnosti uzrokovane pandemijom bolesti COVID-19 još traju te su i dalje na snazi brojne izvanredne preventivne mjere i izvanredne mjere za sprečavanje širenja koje su poduzele države članice, odstupanje predviđeno u članku 1. Odluke (EU) 2020/430, kako je produljeno odlukama (EU) 2020/556, (EU) 2020/702, (EU) 2020/970, (EU) 2020/1253, (EU) 2020/1659, (EU) 2021/26, (EU) 2021/454 i (EU) 2021/825, potrebno je produljiti za dodatno ograničeno razdoblje do 30. rujna 2021.,

               DONIJELO JE OVU ODLUKU:

            Članak 1.
            Odstupanje predviđeno u članku 1. Odluke (EU) 2020/430 dodatno se produljuje do 30. rujna 2021.

            Članak 2.
            Ova Odluka proizvodi učinke od dana donošenja.
            Objavljuje se u Službenom listu Europske unije.

            Sastavljeno u Bruxellesu 12. srpnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (EU) 2020/430 od 23. ožujka 2020. o privremenom odstupanju od Poslovnika Vijeća s obzirom na poteškoće u vezi s putovanjima uzrokovane pandemijom covida-19 u Uniji (SL L 88 I, 24.3.2020., str. 1.).

            (2)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).

            (3)  Odluka Vijeća (EU) 2020/556 od 21. travnja 2020. o produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 128 I, 23.4.2020., str. 1.).

            (4)  Odluka Vijeća (EU) 2020/702 od 20. svibnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog Odlukom (EU) 2020/556 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 165, 27.5.2020., str. 38.).

            (5)  Odluka Vijeća (EU) 2020/970 od 3. srpnja 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556 i (EU) 2020/702 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 216, 7.7.2020., str. 1.).

            (6)  Odluka Vijeća (EU) 2020/1253 od 4. rujna 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702 i (EU) 2020/970 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 294, 8.9.2020., str. 1.).

            (7)  Odluka Vijeća (EU) 2020/1659 od 6. studenoga 2020. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970 i (EU) 2020/1253 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 376, 10.11.2020., str. 3.).

            (8)  Odluka Vijeća (EU) 2021/26 od 12. siječnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 i produljenog odlukama (EU) 2020/556, (EU) 2020/702, (EU) 2020/970, (EU) 2020/1253 i (EU) 2020/1659 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 11, 14.1.2021., str. 19.).

            (9)  Odluka Vijeća (EU) 2021/454 od 12. ožujka 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 89, 16.3.2021., str. 15.).

            (10)  Odluka Vijeća (EU) 2021/825 od 20. svibnja 2021. o dodatnom produljenju privremenog odstupanja od Poslovnika Vijeća uvedenog Odlukom (EU) 2020/430 s obzirom na poteškoće u vezi s putovanjima uzrokovane pandemijom bolesti COVID-19 u Uniji (SL L 183, 25.5.2021., str. 40.).


title: Odluka Vijeća (ZVSP) 2021/1143 od 12. srpnja 2021. o misiji Europske unije za vojno osposobljavanje u Mozambiku (EUTM Mozambique)

text:
                  13.7.2021

                  HR

                  Službeni list Europske unije

                  L 247/93

         ODLUKA VIJEĆA (ZVSP) 2021/1143
         od 12. srpnja 2021.
         o misiji Europske unije za vojno osposobljavanje u Mozambiku (EUTM Mozambique)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je u zaključcima od 22. travnja 2020. pružilo sveobuhvatan okvir za suradnju Unije i država članica s Mozambikom i koordinaciju s drugim dionicima. Vijeće je osobito naglasilo da je hitno potrebno posvetiti pozornost sigurnosnom i humanitarnom stanju u pokrajini Cabo Delgado pri čemu je potrebno osigurati potpuno poštovanje ljudskih prava.

                     (2)

                     Politički i sigurnosni odbor (PSO) podržao je 30. ožujka 2021. politički okvir za pristup krizama u pokrajini Cabo Delgado te je smatrao da bi u kontekstu integriranog pristupa Unije krizi u pokrajini Cabo Delgado primjereno bilo djelovanje u okviru zajedničke sigurnosne i obrambene politike (ZSOP) koje je usmjereno na osposobljavanje oružanih snaga Mozambika i pružanje pomoći tim oružanim snagama.

                     (3)

                     Pismom od 3. lipnja 2021. predsjednik Mozambika pozdravio je raspoređivanje neizvršne misije Unije u okviru ZSOP-a u Mozambik kako bi se pomoglo u izgradnji kapaciteta obrambenih i sigurnosnih snaga Mozambika za učinkovitiji odgovor na sigurnosne i humanitarne rizike u pokrajini Cabo Delgado.

                     (4)

                     Vijeće je 28. lipnja 2021. odobrilo koncept upravljanja krizama za potencijalnu misiju ZSOP-a za vojno osposobljavanje u Mozambiku, zajedno s potencijalnom mjerom pomoći za stavljanje na raspolaganje opreme koja nije vojna oprema ni platforme namijenjene za primjenu smrtonosne sile, kako bi se pružila potpora oružanim snagama Mozambika s ciljem njihova raspoređivanja u pokrajini Cabo Delgado. U tom konceptu naglašeno je da bi planirana misija ZSOP-a trebala biti jedan od alata integriranog pristupa Unije za krizu u pokrajini Cabo Delgado zajedno s potporom izgradnji mira, sprečavanjem sukoba i podupiranjem dijaloga, humanitarnom pomoći i razvojnom suradnjom, kao i promicanjem Programa o ženama, miru i sigurnosti. U tom je konceptu dodatno naglašen politički strateški cilj Unije da podupre raspoređivanje profesionaliziranih obrambenih i sigurnosnih snaga Mozambika, čime se omogućuje prisutnost odgovornih agencija za izvršavanje zakonodavstva kako bi se zaštitilo civilno stanovništvo, te da odgovornim državnim strukturama omogući da se vrate u Cabo Delgado i pružaju svoje usluge diljem te pokrajine. U tom kontekstu Vijeće prima na znanje Zajedničku komunikaciju Europske komisije i Visokog predstavnika (VP) o Akcijskom planu EU-a za rodnu ravnopravnost (GAP) III.

                     (5)

                     PSO bi trebao, u okviru odgovornosti Vijeća i VP-a, provoditi politički nadzor nad misijom ZSOP-a za vojno osposobljavanje u Mozambiku (EUTM Mozambique) i strateški usmjeravati misiju EUTM Mozabique te donositi odgovarajuće odluke u skladu s člankom 38. trećim stavkom Ugovora o Europskoj uniji (UEU).

                     (6)

                     Potrebno je u pregovorima dogovoriti i sklopiti međunarodne sporazume koji se odnose na status jedinica i osoblja pod vodstvom Unije te na sudjelovanje trećih država u misiji EUTM Mozambique.

                     (7)

                     Na temelju članka 41. stavka 2. UEU-a te u skladu s Odlukom Vijeća (ZVSP) 2021/509 (1) o uspostavi Europskog instrumenta mirovne pomoći operativne izdatke koji nastanu na temelju ove Odluke, a koji imaju implikacije u području vojske ili obrane, snose države članice.

                     (8)

                     U skladu s člankom 5. Protokola br. 22 o stajalištu Danske, priloženog UEU-u i Ugovoru o funkcioniranju Europske unije (UFEU), Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje te ne sudjeluje u financiranju ove operacije,

               DONIJELO JE OVU ODLUKU:

            Članak 1.
            Misija

               1.   Unija provodi misiju za vojno osposobljavanje u Mozambiku (EUTM Mozambique) radi pružanja potpore učinkovitijem i djelotvornijem odgovoru oružanih snaga Mozambika na krizu u pokrajini Cabo Delgado u skladu s pravom o ljudskim pravima i međunarodnim humanitarnim pravom.

               2.   Strateški je cilj misije EUTM Mozambique pružiti potporu izgradnji kapaciteta jedinica oružanih snaga Mozambika odabranih za sastavljanje budućih snaga za brzi odgovor kako bi te jedinice razvile potrebne i održive kapacitete za ponovnu uspostavu sigurnosti i zaštite u pokrajini Cabo Delgado.

               3.   U tu svrhu misija EUTM Mozambique:

                           (a)

                           pruža odabranim jedinicama oružanih snaga Mozambika i njihovom vodstvu vojno osposobljavanje, uključujući operativnu pripremu, specijalizirano osposobljavanje, među ostalim i o borbi protiv terorizma, te osposobljavanje i obrazovanje u području poštovanja prava o ljudskim pravima i međunarodnog humanitarnog prava, među ostalim i u području zaštite civila, kao i osposobljavanje i obrazovanje o poštovanju vladavine prava;

                           (b)

                           pruža potporu razvoju zapovjednih i nadzornih struktura i mehanizama snaga za brzi odgovor, primjerice održivog operativnog ciklusa, i osposobljava vodstvo snaga za brzi odgovor za obavljanje njegovih dužnosti u skladu s njihovim operativnim ciljem;

                           (c)

                           ako se u okviru programa osposobljavanja mjerom pomoći Unije stavlja na raspolaganje oprema koja nije vojna oprema ni platforme namijenjene za primjenu smrtonosne sile, osposobljava odabrane jedinice za pravilnu upotrebu i održavanje takve opreme;

                           (d)

                           u bliskoj koordinaciji i uz savjetovanje s tijelima Mozambika uspostavlja ciklus upravljanja znanjem kako bi se pratilo ponašanje jedinica koje su prošle osposobljavanje nakon što ih se razmjesti u pokrajinu Cabo Delgado i procijenilo poštuju li pravo o ljudskim pravima i međunarodno humanitarno pravo.

               4.   Misija EUTM Mozambique doprinosi svijesti u Uniji o sigurnosnom stanju u Mozambiku, osobito u pokrajini Cabo Delgado. Pruža stručno znanje i savjete o vojnim pitanjima delegaciji Unije u Maputu.

               5.   Misija EUTM Mozambique koordinira se s delegacijom Unije u Maputu, Ujedinjenim narodima (UN) i nevladinim organizacijama prisutnima u Mozambiku, posebno kako bi se kao potpora misiji provela rodna politika i politika ljudskih prava te osigurala usklađenost s potporom Unije u drugim relevantnim područjima.

            Članak 2.
            Imenovanje zapovjednika misije EU-a i zapovjednika snaga misije EU-a

               1.   Direktor službe za vojno planiranje i provođenje (MPCC) zapovjednik je misije EUTM Mozambique.

               2.   Brigadni general Nuno LEMOS PIRES imenuje se zapovjednikom snaga misije EU-a za misiju EUTM Mozambique.

            Članak 3.
            Određivanje sjedišta misije

               1.   MPCC je statička zapovjedna i nadzorna struktura na strateškoj vojnoj razini, smještena izvan područja operacija, odgovorna za operativno planiranje i vođenje misije EUTM Mozambique.

               2.   Sjedište snaga misije EUTM Mozambique nalazi se u Mozambiqueu, a djeluje pod zapovjedništvom zapovjednika snaga misije EU-a.

               3.   Jedinica za potporu sjedištu snaga misije, koja se nalazi u Bruxellesu, djeluje u okviru MPCC-a sve dok on ne postigne potpunu operativnu sposobnost.

            Članak 4.
            Planiranje i početak misije EUTM Mozambique
            Odluku o pokretanju misije EUTM Mozambique donosi Vijeće nakon odobrenja plana misije i pravilâ vojnog djelovanja za misiju EUTM Mozambique.

            Članak 5.
            Politički nadzor i strateško usmjeravanje

               1.   PSO, pod odgovornošću Vijeća i VP-a, provodi politički nadzor nad misijom EUTM Mozambique i strateški usmjerava misiju EUTM Mozambique. Vijeće ovlašćuje PSO za donošenje odgovarajućih odluka u skladu s člankom 38. UEU-a. To ovlaštenje uključuje ovlasti za izmjenu planskih dokumenata, među ostalim i plana misije i zapovjednog lanca. To ovlaštenje također uključuje ovlasti za donošenje odluka o imenovanju budućih zapovjednika snaga misije EU-a. Vijeće je i dalje ovlašteno za odlučivanje o ciljevima, opsegu i prestanku misije EUTM Mozambique, kao i o općim uvjetima provedbe njezinih zadaća.

               2.   PSO redovito izvješćuje Vijeće.

               3.   PSO redovito prima izvješća predsjednika Vojnog odbora EU-a (EUMC) o provođenju misije EUTM Mozambique. PSO može prema potrebi pozvati zapovjednika misije EU-a i zapovjednika snaga misije EU-a na svoje sastanke.

            Članak 6.
            Vojno usmjeravanje

               1.   EUMC prati pravilnu provedbu misije EUTM Mozambique koja se provodi pod odgovornošću zapovjednika misije EU-a.

               2.   EUMC redovito prima izvješća zapovjednika misije EU-a. EUMC može prema potrebi pozvati zapovjednika misije EU-a i zapovjednika snaga misije EU-a na svoje sastanke.

               3.   Predsjednik EUMC-a djeluje kao glavna osoba za kontakt sa zapovjednikom misije EU-a.

            Članak 7.
            Usklađenost odgovora Unije i koordinacija

               1.   VP osigurava provedbu ove Odluke i njezinu usklađenost s vanjskim djelovanjem Unije u cjelini, uključujući razvojne programe Unije i humanitarnu pomoć Unije.

               2.   Ne dovodeći u pitanje zapovjedni lanac, zapovjednik snaga misije EU-a prima lokalne političke smjernice od voditelja delegacije Unije u Mozambiku.

               3.   Misija EUTM Mozambique koordinira svoje aktivnosti s bilateralnim aktivnostima država članica u Mozambiku, kao i s drugim međunarodnim akterima u regiji, osobito s UN-om, Afričkom unijom (AU) i Južnoafričkom razvojnom zajednicom (SADC), s bilateralnim akterima, među kojima su Sjedinjene Američke Države, i s ključnim regionalnim akterima.

            Članak 8.
            Sudjelovanje trećih država

               1.   Ne dovodeći u pitanje autonomiju Unije u odlučivanju i njezin jedinstveni institucionalni okvir, a u skladu s relevantnim smjernicama Europskog vijeća, treće države mogu biti pozvane na sudjelovanje u misiji EUTM Mozambique.

               2.   Vijeće ovlašćuje PSO za pozivanje trećih država da ponude doprinose i za donošenje odgovarajućih odluka o prihvaćanju predloženih doprinosa, na preporuku zapovjednika misije EU-a, nakon savjetovanja sa zapovjednikom snaga misije EU-a, i EUMC-a.

               3.   Detaljni načini sudjelovanja trećih država obuhvaćeni su sporazumima sklopljenima na temelju članka 37. UEU-a te u skladu s postupkom utvrđenim u članku 218. UFEU-a. Ako su Unija i treća država sklopile sporazum o utvrđivanju okvira za sudjelovanje te treće države u misijama Unije za upravljanje kriznim situacijama, odredbe takvog sporazuma primjenjuju se u kontekstu misije EUTM Mozambique.

               4.   Treće države koje daju značajne vojne doprinose misiji EUTM Mozambique imaju ista prava i obveze u pogledu svakodnevnog upravljanja misijom EUTM Mozambique kao i države članice koje sudjeluju u misiji EUTM Mozambique.

               5.   Vijeće ovlašćuje PSO za donošenje odgovarajućih odluka o uspostavi odbora doprinositeljâ ako treće države daju značajne vojne doprinose.

            Članak 9.
            Status osoblja pod vodstvom EU-a
            Status jedinica i osoblja pod vodstvom EU-a, uključujući povlastice, imunitete i dodatna jamstva potrebna za ispunjavanje i neometano funkcioniranje njihove misije, predmet je sporazuma sklopljenog na temelju članka 37. UEU-a te u skladu s postupkom utvrđenim u članku 218. UFEU-a.

            Članak 10.
            Financijski aranžmani

               1.   Zajedničkim troškovima misije EUTM Mozambique upravlja se u skladu s Odlukom (ZVSP) 2021/509.

               2.   Referentni iznos za zajedničke troškove misije EUTM Mozambique iznosi 15 160 000 EUR. Postotak referentnog iznosa iz članka 51. stavka 2. Odluke Vijeća (ZVSP) 2021/509 iznosi 30 % za preuzete obveze i 15 % za plaćanja.

            Članak 11.
            Projektna jedinica

               1.   Misija EUTM Mozambique može imati projektnu jedinicu za utvrđivanje i provedbu neizvršnih projekata. EUTM Mozambique, prema potrebi, koordinira, olakšava i pruža savjete o projektima koje provode države članice i treće države, u okviru njihove odgovornosti, u područjima povezanima s mandatom misije te radi potpore njezinim ciljevima.

               2.   Podložno stavku 3. zapovjednik misije EU-a ovlašten je zatražiti financijske doprinose od država članica ili od trećih država radi provedbe neizvršnih projekata za koje je utvrđeno da na dosljedan način nadopunjuju druga djelovanja misije EUTM Mozambique. U tom slučaju administrator za operacije Europskog instrumenta mirovne pomoći, nakon odobrenja Odbora osnovanog Odlukom (ZVSP) 2021/509, s tim državama sklapa dogovor, koji ponajprije obuhvaća posebne postupke za rješavanje pritužbi trećih strana u pogledu štete nastale zbog radnji ili propusta zapovjednika misije EU-a pri korištenju financijskih doprinosa koje su pružile te države.

               3.   Unija ili VP ni pod kojim okolnostima ne odgovaraju državama članicama koje daju doprinose zbog radnji ili propusta zapovjednika misije EU-a pri korištenju financijskih doprinosa koje su pružile te države.

               4.   PSO odlučuje o prihvaćanju financijskog doprinosa trećih država projektnoj jedinici.

            Članak 12.
            Dostava informacija

               1.   VP je ovlašten da, ako je to primjereno i u skladu s potrebama misije EUTM Mozambique, trećim državama povezanima s ovom Odlukom dostavi klasificirane podatke EU-a koji su nastali za potrebe misije EUTM Mozambique, u skladu s Odlukom Vijeća 2013/488/EU (2) i to:

                           (a)

                           do stupnja tajnosti predviđenoga u primjenjivim sporazumima o sigurnosti podataka sklopljenima između Unije i dotične treće države; ili

                           (b)

                           do stupnja tajnosti „CONFIDENTIEL UE/EU CONFIDENTIAL” u ostalim slučajevima.

               2.   VP je također ovlašten da u skladu s operativnim potrebama misije EUTM Mozambique UN-u, AU-u, SADC-u i Sjedinjenim Američkim Državama dostavi klasificirane podatke EU-a do stupnja tajnosti „RESTREINT UE/EU RESTRICTED” koji su nastali za potrebe misije EUTM Mozambique, u skladu s Odlukom 2013/488/EU. U tu svrhu sastavljaju se potrebni dogovori između VP-a i nadležnih tijela UN-a, AU-a, SADC-a i Sjedinjenih Američkih Država.

               3.   U slučaju posebne i neodgodive operativne potrebe VP je također ovlašten da državi domaćinu dostavi klasificirane podatke EU-a do stupnja tajnosti „RESTREINT UE/EU RESTRICTED” koji su nastali za potrebe misije EUTM Mozambique, u skladu s Odlukom 2013/488/EU. U tu svrhu sastavljaju se dogovori između VP-a i nadležnih tijela države domaćina.

               4.   VP je ovlašten da trećim državama povezanima s ovom Odlukom dostavi sve neklasificirane dokumente EU-a koji su povezani s raspravama Vijeća o misiji EUTM Mozambique i za koje vrijedi obveza čuvanja profesionalne tajne na temelju članka 6. stavka 1. Poslovnika Vijeća (3).

               5.   VP može delegirati ovlasti iz stavaka od 1. do 4., kao i mogućnost sklapanja dogovorâ iz stavaka 2. i 3., osoblju Europske službe za vanjsko djelovanje, zapovjedniku misije EU-a ili zapovjedniku snaga misije EU-a.

            Članak 13.
            Stupanje na snagu i prestanak

               1.   Ova Odluka stupa na snagu na dan donošenja.

               2.   Misija EUTM Mozambique završava dvije godine nakon što dosegne potpunu operativnu sposobnost.

               3.   Ova se Odluka stavlja izvan snage od dana zatvaranja sjedišta misije EUTM Mozambique u skladu s odobrenim planovima za prestanak misije EUTM Mozambique te ne dovodeći u pitanje postupke u vezi s revizijom i financijskim izvještavanjem misije EUTM Mozambique, utvrđene u Odluci (ZVSP) 2021/509.

            Sastavljeno u Bruxellesu 12. srpnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2021/509 od 22. ožujka 2021. o uspostavi Europskog instrumenta mirovne pomoći i o stavljanju izvan snage Odluke (ZVSP) 2015/528 (SL L 102, 24.3.2021., str. 14.).

            (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).

            (3)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009., str. 35.).


title: Odluka Vijeća (ZVSP) 2021/1144 od 12. srpnja 2021. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

text:
                  13.7.2021

                  HR

                  Službeni list Europske unije

                  L 247/99

         ODLUKA VIJEĆA (ZVSP) 2021/1144
         od 12. srpnja 2021.
         o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2014. donijelo Odluku 2014/512/ZVSP (1).

                     (2)

                     Europsko vijeće postiglo je 19. ožujka 2015. dogovor da će se poduzeti potrebne mjere kako bi se trajanje mjera ograničavanja jasno povezalo s potpunom provedbom sporazumâ iz Minska, imajući u vidu da je potpuna provedba bila predviđena za 31. prosinca 2015.

                     (3)

                     Vijeće je 17. prosinca 2020. donijelo Odluku (ZVSP) 2020/2143 (2) kojom je Odluka 2014/512/ZVSP produljena do 31. srpnja 2021. kako bi mu se omogućilo da dodatno ocijeni provedbu sporazumâ iz Minska.

                     (4)

                     Nakon ocjene provedbe sporazumâ iz Minska Vijeće smatra da bi Odluku 2014/512/ZVSP trebalo produljiti za daljnjih šest mjeseci kako bi se Vijeću omogućilo da dodatno ocijeni njihovu provedbu.

                     (5)

                     Odluku 2014/512/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 9. stavku 1. Odluke 2014/512/ZVSP prvi podstavak zamjenjuje se sljedećim:

                  „1.   Ova Odluka primjenjuje se do 31. siječnja 2022.”.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 12. srpnja 2021.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).

            (2)  Odluka Vijeća (ZVSP) 2020/2143 od 17. prosinca 2020. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 430, 18.12.2020., str. 26.).


Odluka Komisije od 20/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10324 - BAIN CAPITAL / VALEO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 20/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10345 - EQUISTONE PARTNERS EUROPE / CVG) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 20/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10348 - GLOBAL PAYMENTS / ERSTE GROUP / PAYONE BUSINESSES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10335 - PAI / GAPAVE / APAVE) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 23/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10354 - MACQUARIE / BEAUPARC UTILITIES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10300 - TIAA / AP1 / AP2 / GPIF / COURBEVOIE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10264 - SOFTBANK / ALTOR FUND MANAGER / SERENITY / IYUNO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10313 - CVC / CDPQ / WAVS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)